### | | | | --- | --- | | | | | --- | | **Byråd** 29. september 2020 Sagsnr. 710-2020-7339 Dok.nr. 710-2020-245292 Simone Schultz | | 157.                Indkøb af elcykler og elladcykler til korttidsudlån - Åbent

###

|  |  |
| --- | --- |
| Tidl. politisk behandling | BY, 25.06.19, pkt. 99 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til en anlægsbevilling på 100.000 kr. til udvidelse af eksisterende tiltag
med udlån af el-cykler og el-ladcykler. Formålet med tiltaget er at forbedre
mobiliteten for kommunens borgere og bidrage til CO2-reduktion på
transportområdet i [adresse].

Tiltaget giver borgere mulighed
for gratis at afprøve en el-cykel eller el-ladcykel i op til én måned ad
gangen. Det giver borgerne mulighed for i løbet af forsøgsperioden på to år at
prøve en el-cykel til deres daglige transport.

Tiltaget startede marts 2020 med fire el-cykler og to
el-ladcykler. El-cyklerne har været populære blandt borgerne. Der var ca. 60 på
venteliste ultimo april og ca. 70 på venteliste i juni, hvoraf størstedelen
ønskede at låne en el-cykel. På grund af den store efterspørgsel besluttede
Byrådet 24. juni 2020 at udvide projektet med fem ekstra el-cykler og en
el-ladcykel.

Teknik- og Miljøudvalget ønsker
derudover at forøge antallet af cykler med yderligere tre el-cykler og en
el-ladcykel til korttidsudlån. Hermed kan flere borgere få mulighed for at
prøve en el-cykel uden at skulle opleve lang ventetid.

**VURDERING**

En udvidelse af antallet af
el-cykler og el-ladcykler vil imødekomme efterspørgslen, og efter en udvidelse
af tiltaget vil borgerne kunne låne i alt 16 cykler, heraf 12 el-cykler og fire
el-ladcykler.

Erfaringerne med udlånet af cyklerne samles og evalueres efter
forsøgsperioden. Det sker på baggrund af, at brugerne efter hvert udlån
udfylder et spørgeskema om brugen af cyklerne. På nuværende tidspunkt oplyser
de fleste, at de overvejer at købe en el-cykel efterfølgende.

**ØKONOMI**

Der er i Budget 2020-23 (Michael Schmidt) afsat et rådighedsbeløb
på 1,5 mio. kr. til initiativer indenfor miljøvenlig transport og
CO2-reduktion. Byrådet besluttede 24. juni 2020 at iværksætte tiltag for
900.000 kr. og der henstår et restbeløb som kan finansiere udvidelsen af
tiltaget.

Købet af flere el-cykler og el-ladcykler indebærer, at der
skal gives en anlægsbevilling på yderligere 100.000 kr., som kan finansieres af
det afsatte rådighedsbeløb (Michael Schmidt). Det bemærkes, at beløbet er disponeret,
idet cyklerne er indkøbt og stillet til rådighed for borgerne juni 2020.

**INDDRAGELSE**

Projektet udvider samarbejdet med to cykelhandlere, som
står for udlån og løbende service af el-cyklerne.

**INDSTILLING**

Direktøren for Teknik og Miljø indstiller til Byrådet:

1.    At anlægsbevilling
på 100.000 kr. til udvidelse af tiltag med udlån af
el-cykler og el-ladcykler godkendes. Bevillingen finansieres af det
afsatte rådighedsbeløb.

**BESLUTNING**

***Teknik- og Miljøudvalget, 3. september 2020:***

Fraværende:Ingen

Indstilles godkendt.

***Økonomiudvalget, 22. september 2020:***

Fraværende:Ingen

Indstilles godkendt.